1.+El+Parc+natural+de+Sant+Llorenç+del+Munt+i+l'Obac

__**EL PARC NATURAL DE SANT LLORENÇ DE MUNT I LA SERRA DE L'OBAC**__

Un **parc natural** és un espai protegit davant l'acció de l'home. Un parc natural és un espai valorat per la seva riquesa natural.

El **Parc Natural de Sant Llorenç del Munt i l'Obac** és un parc natural format pel massís de Sant Llorenç del Munt i la serra de l'Obac.

Té una superfície protegida de 13.694 ha*, repartides entre les comarques del Bages, el Vallès Occidental i el Vallès Oriental. Els seus cims principals són el **Montcau** (1.056 m) i la **Mola** (1.104 m), on es troba el monestir romànic de Sant Llorenç del Munt.

El parc fou declarat com a tal el juliol de 1972, amb què va esdevenir el primer parc natural de l'Estat espanyol. Actualment és gestionat per la Diputació de Barcelona.

Són 12 els municipis que hi tenen part del seu terme municipal: Castellar del Vallès, Granera, Matadepera, Monistrol de Calders, Mura, el Pont de Vilomara i Rocafort, Rellinars, Sant Llorenç Savall, Sant Vicenç de Castellet, Talamanca, Terrassa i Vacarisses.

El parc està format per dos massissos, el de Sant Llorenç del Munt, amb els cims de la Mola(1.104m) i el Montcau (1.056m), amb més de mil metres cadascun, i la serra de l'Obac, no tan elevada; els seus pics més alts són el Castellsapera (939 m), el turó del Castellar (931 m) i el turó de Tres Creus (929 m). El punt central del parc és el coll d'Estenalles (870 m), on hi ha un centre d'informació.


 * Una hectàrea és una mesura de superfície que equival a cent àrees, o sigui deu mil metres quadrats. El seu símbol és: ha.Una hectàrea seria l'equivalent a un camp de futbol.

**Aquest és el mapa de la sortida que vam fer on es veu una part del Parc de Sant Llorenç del Munt i la serra de l'obac.**